Nižné Žeruchové pliesko

Nižné Žeruchové pliesko (poľ. Niżni Rzeżuchowy Stawek) leží v Doline Bielej vody na dne Nižnej žeruchovej kotlinky vo Vysokých Tatrách. Pliesko je málo známe a veľmi málo navštevované. Turisticky je nedostupné. Vo väčšej vzdialenosti vedie dolinou Tatranská magistrála od Chaty pri Zelenom plese okolo Trojrohého plesa k bývalej Kežmarskej chate. Pomenovanie dostalo od blízkeho Žeruchového prameňa, okolo ktorého rastie fialová bylina žerušničník prehliadnutý (Cardaminopsis neglecta), ktorej podtatranský ľud pripisoval magické vlastnosti. Má rozlohu 0,1140 ha. Je 42 m dlhé a 35 m široké. Hĺbka 1,2 m. Leží v nadmorskej výške 1 763 m n. m. Referencie Externé odkazy Poloha na turistickej mape